1.pielikums

**DARBA UZDEVUMS**

**Slokas dzelzceļa stacijas ēkas nojumes koka balstu protezēšana**

1. **Ievads**

Apsekojot dzelzceļa stacijas ēku Slokā (kadastra apzīmējums 13000212302002) Satiksmes ielā 2, Jūrmalā, tika konstatēts, ka ēkas nojumes koka balstu gali ārējo laika apstākļu rezultātā ir satrupējuši (Pielikums: Foto Nr.1, Nr.2 un Nr.4). Balsti ir protezēti (Pielikums: Foto Nr.2 un Nr.3), kas arī sāk trupēt. Konstrukciju elementu tehniskais stāvoklis kopumā nenodrošina Latvijas būvnormatīvu izvirzītās prasības – Būvniecības likuma 9.pantā minētajām būves būtiskajām prasībām: būves mehāniskā stiprība un stabilitāte, ugunsdrošība un lietošanas drošība.

1. **Mērķis**
2. Nodrošināt Būvniecības likuma 9.pantā minētās būves būtiskās prasības: būves mehānisko stiprību, stabilitāti, ugunsdrošību un lietošanas drošību;
3. Atjaunot ēkas tehnisko stāvokli un vizuālo izskatu;
4. Veikt nekustamā īpašuma uzlabošanu, sakārtošanu un drošu ekspluatāciju.
5. **Darba uzdevums**

Veikt sekojošus remontdarbus:

|  |  |  |  |
| --- | --- | --- | --- |
| Nr. p/k | Darba veids | Mērvienība | Apjoms |
| 1 | Būvlaukuma ierīkošana saskaņā ar DVP, uzturēšana un darbu organizācija | objekts | 1 |
| 2 | Bojāto koka brusu (140x140) protezēšana  h 3300 | gb | 14 |
| 3 | Bojāto koka brusu (190x190) protezēšana h 3300 | gb | 3 |
| 4 | Koka brusu (h-3300) izgatavošana analogi esošajām un antiseptēšana | gb | 17 |
| 5 | Koka brusu krāsošana (pilns tehnoloģiskais cikls, krāsu pieskaņot ēkas tonim) | gb | 17 |
| 6 | Būvgružu izvešana | m3 | 2 |

Būvdarbus veikt atbilstoši Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, Ministru kabineta 2014.gada 2.septembra noteikumiem Nr.529 ”Ēku būvnoteikumi”.

Koka brusu protezēšanas Darbu veikšanas projektu saskaņot ar Pasūtītāju. Ņemot vērā, ka darbi notiek blakus sliežu ceļiem, vilcienu kustības drošības uzraudzības un signālistu pakalpojumus nodrošina Pasūtītājs. Darba piedāvājumā norādīt tikai remontdarbu laikā nepieciešamās signālista darba stundas, bet, ja Izpildītājs savas darbības vai bezdarbības rezultātā (bez attaisnojoša iemesla) nav izpildījis būvdarbus līguma noteiktajā laikā, un LDz uzraugu kontroles laiks vai signālistu klātbūtnes laiks objektā palielināsies, papildus izdevumi par LDz uzraugu vai signālistu pakalpojumiem tiks piestādīti Izpildītājam. Izpildītājs, ar kuru būs noslēgts līgums tiks iepazīstināts ar LDz uzraugu vai signālistu pakalpojumu izmaksām.

1. **Rezultāts**

4.1. Nodrošinātas Būvniecības likuma 9.pantā minētās būves būtiskās prasības: būves mehāniskā stiprība, stabilitāte, ugunsdrošība un lietošanas drošība,

4.2. Likvidētas bīstamas situācijas un atjaunota ēkas tehniskais stāvoklis,

4.3. Veikta nekustamā īpašuma sakārtošana un droša ekspluatācija.

1. **Laiks un resursi**

Darbs tiks veikts uz līguma pamata, kuru noslēgs pasūtītājs - LDz un darba izpildītājs, kas ir atbildīgs par darba uzdevuma sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

**6. Darbu izpildes termiņš**

Darbu veikšana – 30 dienu laikā no līguma parakstīšanas dienas.

Garantijas laiks darbiem un konstrukcijām – 5 gadi.